बाबा निरालाको  चर्तिकला  ‘आश्रम ३’
आश्रम ३ को कथा पम्मी (आदिति पोहङकर)को विद्रोहबाट सुरु हुन्छ जहाँ उनी बाबा निराला (बबी देओल)को आश्रमबाट भाग्न सफल हुन्छिन् तर भूपा (चन्दन राय) र उसका गुन्डाहरू अझै पनि उनको खोजी गरिरहेका हुन्छन्, जसका कारण उनी सहरभित्र नै ठाउँ–ठाउँ बदलिएर लुकेर बसेकी हुन्छिन् । पम्मी जस्तै अरू महिला पनि बाबा निरालाको अन्यायबाट पीडित हुन्छन् । बाबा निराला महिलाप्रति धेरै नै आकर्षित हुने भएको हुनाले उनका दिनप्रतिदिनका महिलामाथि गरिएका बलात्कार हत्या–हिंसाका करतुत बाहिर आउँदै जान्छन् तर पनि उनीमाथि कसैले औँला उठाउन सकेका हुँदैनन् ।
सुकृत नेपालकाठमाडौँ, जेठ २६ गते । आश्रम ३ को कथा पम्मी (आदिति पोहङकर)को विद्रोहबाट सुरु हुन्छ जहाँ उनी बाबा निराला (बबी देओल)को आश्रमबाट भाग्न सफल हुन्छिन् तर भूपा (चन्दन राय) र उसका गुन्डाहरू अझै पनि उनको खोजी गरिरहेका हुन्छन्, जसका कारण उनी सहरभित्र नै ठाउँ–ठाउँ बदलिएर लुकेर बसेकी हुन्छिन् । पम्मी जस्तै अरू महिला पनि बाबा निरालाको अन्यायबाट पीडित हुन्छन् । बाबा निराला महिलाप्रति धेरै नै आकर्षित हुने भएको हुनाले उनका दिनप्रतिदिनका महिलामाथि गरिएका बलात्कार हत्या–हिंसाका करतुत बाहिर आउँदै जान्छन् तर पनि उनीमाथि कसैले औँला उठाउन सकेका हुँदैनन् ।पम्मी कसैसँग नडराएर आँट गरेर बाबाको विरुद्धमा आवाज उठाउँछिन् तर उनको कुरा कसैले सुन्दैन । किनकि बाबाको हातमा सबथोक छ । मन्त्रीको कुर्सीदेखि गुन्डाराजसम्म बाबाले कब्जा गरेर राखेका हुन्छन् । अन्य दुई भागमा भन्दा यस पटक बाबा निराला झन् शक्तिशाली भएका छन् । उनी सरकार पनि चलाउँछन्, उनका चेला पनि निडर छन् ।बाबा निराला भूमिकामा देखिएका बबी देओलले यो सिरिजमा आफ्नो करिअरकै उत्कृष्ट अभिनय गरेका छन् । उनले चरित्रलाई पूर्ण रूपमा बुझेका छन् र कथाभित्रको गहिराइमा डुबेका छन् । बाबाका सहयोगी बनेका भूपा अर्थात् चन्दन राय सन्यालले आफ्नो चरित्रलाई दृढतापूर्वक निर्वाह गरेका छन् । अदिति पोहनकरले पम्मीको भूमिकामा राम्रो अभिनय गरेकी छिन् । कसरी एउटी नारी एउटा ढोँगी बाबाको विरुद्धमा उभिन्छिन् भन्ने कुरा चलचित्रको प्रमुख विषय हो । यस सिरिजमा नायिका सोनिया (इशा गुप्ता) नयाँ भूमिकाबाट प्रवेश गरेकी छिन् । उनको आगमनले चलचित्रलाई अझ बढी माथि उठाउने काम गरेको छ । सोनियाको भूमिकाको धेरैले तारिफ गरेका छन् । चलचित्रमा बाबा निराला र सोनियाबीचको सम्बन्धलाई नयाँ तरिकाले प्रस्तुत गर्न खोजिएको छ । दुईबीचको पे्रमिल गीत दृश्यले दर्शकको अवश्य नै चलचित्रमाथि ध्यान बढाउने काम गर्छ । एक बदनाम आश्रम ३ मा दश भाग सम्मिलित छ । यसलाई पाँच जना लेखकले मिलेर लेखेका छन् तर पूरै सिजन निकै लामो समयदेखि तानिएको छ । केही भाग यस्ता छन् जुन भाग नभएका भए पनि खासै फरक पर्दैनथ्यो । निर्देशनको हिसाबले प्रकाश झाको काम औसत छ तर उनले बाबाको भव्य जीवनलाई पर्दामा राम्ररी देखाएका छन् । १० भागको शृङ्खलाको यो चलचित्र हेरुन्जेल रमाइलो लाग्छ । यदि यसको पहिलो दुई भाग पहिला हेरिएको छैन भने यो भागलाई बुझ्न केही असजिलो भने अवश्य हुन्छ ।